יואן מקגרגור

יואן גורדון מקגרגור (באנגלית: Ewan Gordon McGregor; נולד ב-31 במרץ 1971) הוא שחקן קולנוע סקוטי. מוכר בעיקר בזכות תפקידיו כמארק רנטון בסרט הקאלט טריינספוטינג, אובי ואן קנובי הצעיר בטרילוגיית הפריקוול של סרטי מלחמת הכוכבים, וכריסטיאן בסרט המוזיקלי מולין רוז'. מקגרגור אף זכה להערכה ותשבחות ממבקרים על הופעותיו בתיאטרון, בתפקיד ראשי בהפקות של ברנשים וחתיכות (2005–2007) ואותלו (2007–2008). מקגרגור ידוע בשל נכונותו והשתתפותו במגוון של סרטים שונים באופיים הן מבחינה הז'אנר והן מבחינת אופי ההפקה כגון סרטים עצמאיים, סרטים עתירי תקציב, סרטים מוזיקליים, דרמה, קומדיה, מדע בדיוני, מתח וכיוצא בזה.

ביוגרפיה
מקגרגור נולד בפרת', סקוטלנד שבממלכה המאוחדת. אמו, קרול דיאן (לבית לוסון), היא מורה ומנהלת בית ספר, ואביו, ג'יימס צ'ארלס סטיוארט מקגרגור, הוא מורה לחינוך גופני. דודו של מקגרגור הוא השחקן דניס לוסון שהופיע גם-כן בסדרת סרטי מלחמת הכוכבים. אחיו של מקגרגור, קולין, הוא טייס במטוס "טורנדו" בחיל האוויר המלכותי של בריטניה.

ב-1988 מקגרגור למד דרמה בית ספר גילדהול למוזיקה ודרמה. כחצי שנה לפני שסיים את לימודיו, קיבל את תפקידו הראשון במיני הסדרה של דניס פוטר "שפתון על צווארונך".

 קריירה 
תפקידו הראשון בקולנוע היה בסרט "להיות אנושי". שנה לאחר מכן, הוא הופיע בסרטו של דני בויל "חברים לרצח" ב-1994. סרטו השני היה אף הוא של בויל והעניק לו תהילה קולנועית – טריינספוטינג (1996). מקגרגור חבר אליו גם לסרטם ההוליוודי הראשון "חיים לא רגילים" (1997), קומדיה רומנטית בהשתתפותה של קמרון דיאז.

מקגרגור הופיע ביצירות מגוונות כמו "כתוב בעור" של פיטר גרינוויי (1996), "התזמורת", "ולווט גולדמיין" של טוד היינז (1998). ב-1999 נבחר לגלם את תפקידו של אובי ואן קנובי בסרט מלחמת הכוכבים: אימת הפנטום, ושיחק את אותה הדמות גם בשני סרטי ההמשך ב-2002 ו-2005. מקגרגור לקח את התפקיד ברצינות וניסה להתאים את דמותו כמה שיותר קרוב למשחקו של סר אלק גינס שגילם את אובי וואן קנובי הזקן. ב-2001 שיחק לצד ניקול קידמן בסרט מולין רוז' והיה מועמד לפרס גלובוס הזהב על תפקידו. הוא הופיע גם ב"בלאק הוק דאון" של רידלי סקוט, וכיכב לצידה של רנה זלווגר ב"לגמור עם האהבה". למקגרגור הוצע תפקידו של ג'יימס בונד בסרט קזינו רויאל אך סירב בשל חשש מהזדהות עם הדמות.

ב-2005 השאיל מקגרגור את קולו ודיבב שני סרטי אנימציה. הוא דיבב את הרובוט הנאהב רודני קופרבוטום ב"רובוטס", שבו גם דיבבו האלי ברי ורובין ויליאמס. ואז הוא דיבב בסרט "פגוש את היונים" את גרי צ'אפמן. בנוסף ב-2005 מקגרוגר שיחק לצד סקרלט ג'והנסון בסרט "איילנד" ובמותחן הפסיכולוגי "הישאר!" לצד נעמי ווטס. שני הסרטים לא היו שוברי קופות ואף קיבלו ביקורת שלילית.

ב-2007 מקגרגור שיחק לצד קולין פארל בסרטו של וודי אלן "חלומה של קסנדרה".

ב-2009 שיחק בסרט "אני אוהב אותך פיליפ מוריס", המבוסס על סיפור אמיתי, לצדו של ג'ים קארי, בתור האסיר ההומוסקסואל פיליפ מוריס שמאוהב בסטיבן ג'יי ראסל.

בשנת 2017 שיחק בסרט הפנטזיה "היפה והחיה", המבוסס על סרט האנימציה של חברת וולט דיסני "היפה והחיה" מ-1991. באותה שנה חזר לגלם את דמותו של מארק רנטון בדרמה של דני בויל "טריינספוטינג 2" המשך לסרט משנת 1996, אשר מבוסס על הספר טריינספוטינג. בסרט הוא מככב לצד רוברט קרלייל וג'וני לי מילר. בשנה זו גם השתתף ב-10 פרקים בסדרה "פארגו", בתפקיד שבגינו זכה בפרס גלובוס הזהב לשחקן הראשי הטוב ביותר במיני-סדרה או סרט טלוויזיה.

בשנת 2021 לוהק לגלם את מעצב האופנה האגדי רוי הלסטון במיני-סדרת הדרמה "הלסטון" שיצר ראיין מרפי לשירות הזרמת המדיה של נטפליקס.

מקגרוגר הוא אחד ממעט השחקנים שמסכימים להופיע בסרטים בעירום מלא. הוא הופיע בעירום בסרטים: "טריינספוטינג", "וולווט גולדמיין", "כתוב בעור" ו"הזר". הוא גם שיחק תפקידים של דמויות הומוסקסואליות או ביסקסואליות בסרטים "כתוב בעור" (פיטר גרינוויי) ו"וולווט גולדמיין" (טוד היינס) ואני אוהב אותך פיליפ מוריס.

 אקטיביזם 
באוקטובר 2023, מקגרגור, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

חיים אישיים
ב-1995 נישא למעצבת האמנותית היהודיה-יווניה-צרפתייה, איב מבראקיס. לזוג ארבע בנות, ביניהן השחקנית קלארה מקגרגור. שתיים מבנותיו מאומצות, אחת מהן ממונגוליה. הם מתגוררים בלוס אנג'לס, קליפורניה. מקגרגור סיפר שהם מגדלים את הילדות בדתה היהודית של אשתו. הזוג התגרש ב-2018 בעקבות רומן של מקגרגור עם מרי אליזבת' וינסטד ששיחקה לצידו בפארגו.
ב-27 ביוני 2021 נולד בנם של מקגרגור ווינסטד, לאורי, וב-2022 בני הזוג התחתנו.

ב-2010 הוענק לו תואר אבירות מממשלת צרפת. תחביבו הוא רכיבה על אופנוע והוא אף השתתף במספר מסעות אופנועים: מסקוטלנד לדרום אפריקה (שתועד בתוכנית Long Way Down), לאורך יבשת אירואסיה (Long Way Round שתועד בתוכנית) ולאורך יבשת אמריקה (שתועד בסדרת הטלוויזיה Long Way Up).

פילמוגרפיה
 קולנוע 
+שנהסרטתפקידהערות1994להיות אנושיאלוורזחברים לרצחאלכס לואו1995הכחול העמוקדין ריימונד1996טריינספוטינגמארק רנטון (אנ')כתוב בעורג'רוםאמהפרנק צ'רצ'ילהתזמורתאנדי בארו1997משמרת לילהמרטין בלסThe Serpent's Kissמיניר כרוםחיים לא רגיליםרוברט לואיס1998ולווט גולדמייןקורט ויילדקול קטןבילי1999מלחמת הכוכבים - פרק 1: אימת הפנטוםאובי ואן קנוביהסוחר הנוכלניק ליסון (אנ')בעיני המתבונןסטיבן וילסון / העיןסיפורי רכבתבמאי הקטע: "Bone"2000Noraג'יימס ג'ויסגם מפיק-שותף2001מולין רוז'כריסטיאןמועמד פרס גלובוס הזהב לשחקן הטוב ביותר - סרט קומדיה או מוזיקליבלאק הוק דאוןג'ון גרימס2002מלחמת הכוכבים - פרק 2: מתקפת המשובטיםאובי ואן קנובי2003לגמור עם האהבהקאצ'ר בלוקהזרג'ו טיילורמועמד פרס הקולנוע הבריטי העצמאי לשחקן הטוב ביותרסיפורי דגיםאדוארד בלום הצעיר2005רובוטסרודני קופרבוטוםדיבובמלחמת הכוכבים - פרק 3: נקמת הסית'אובי ואן קנוביפגוש את היוניםואליאנטדיבובאיילנדלינקולן 6-אקוהישאר!ד"ר סאם פוסטר2006אלכס ריידראיאן ריידרניחוח של סקסבילימיס פוטרנורמן וורן2007חלומה של קסנדרהאיאן בליין2008פיגוע התאבדותג'ספר בלאקהונאהג'ונתן מקווארי2009מלאכים ושדיםפטריק מק'קנהאני אוהב אותך פיליפ מוריספיליפ מוריסגברים שבוהים בעזיםבוב וילטוןאמיליהיוג'ין לותר וידאל (אנ')2010סופר הצללים"סופר הצללים"פרס האקדמיה האירופית לקולנוע לשחקן הטוב ביותר (אנ') (2010)נני מקפי 2 - הקסם חוזררורי גריןהגרמנים באיםכריסדיבובבגינרסאוליבר פילדס2011חוש מושלםמייקלבגידה כפולהקנת'2012לדוג סלמון בתימןד"ר אלפרד ג'ונסמועמד פרס גלובוס הזהב לשחקן הטוב ביותר - סרט קומדיה או מוזיקליהבלתי אפשריהנרי בנטמועמד פרס גויה לשחקן המשנה הטוב ביותר2013ג'ק צייד הענקיםאלמונטאוגוסט: מחוז אוסייג'ביל פורדהאם2014מיליון דרכים להתפגרקאובוי בירידSon of a Gunברנדן לינץ'2015צ'ארלי מורדכיאליסטר מארטלנדהימים האחרונים במדברישו / שטןלפני כולםדייב ברילמלחמת הכוכבים - פרק 7: הכוח מתעורראובי ואן קנובידיבוב2016לג'יין יש אקדחג'ון בישופבוגד משלנופרגרין "פרי" מק'פיפסטורלה אמריקניתסימור "סוויד" לבובגם במאי2017טריינספוטינג 2מארק רנטון (אנ')היפה והחיהלומייר2018זואיקולכריסטופר רוביןכריסטופר רובין2019דוקטור סליפדני טורנסמלחמת הכוכבים - פרק 9: עלייתו של סקייווקראובי ואן קנובידיבוב2020ציפורי הטרף: והארלי קווין המהממתרומאן סיוניס / המסיכה השחורה2021עוגת יום הולדתהאב קלי2022ריימונד ורייריימונדגיירמו דל טורו מציג: פינוקיוסבסטיאן ג'יי צרצרדיבוב2023Bleeding Loveהאבאגם מפיק בפועל; מככב לצד בתו קלרה מקגרגור2026Flowervale StreetTBAThe Cowצ'ארלי גריינג'רThe Land of Sometimesאספן המשאלותדיבובEverestג'ורג' מאלוריMother Couch
ממוזער|300x300px|מקגרגור בפסטיבל הסרטים של ונציה, 2009

 טלוויזיה 
+שנהסדרהתפקידהערות1993שפתון על צווארונךטוראי מיק הופרמיני-סדרהScarlet and Blackג'וליאן סוראלמיני-סדרה1994Screen Oneטום קלייטוןפרק: "Doggin' Around"1995Kavanagh QCדייוויד רוברט ארמסטרונגפרק: "Nothing But the Truth"1996Karaokeבחור צעירפרק: "Tuesday"אגדות מעולם המסתוריןפורדפרק: "Cold War"1997ERדאנקן סטיוארטפרק: "The Long Way Around"
מועמד פרס אמי לבידור בפריים טיים לשחקן אורח בסדרת דרמה (1997)2004Long Way Roundעצמוסדרה תיעודית של סקיי 1
7 פרקים; גם יוצר ומפיק בפועל2007Long Way Downעצמוסדרה תיעודית של BBC Two
6 פרקים; גם יוצר ומפיק בפועל2015דול ואםעצמו2 פרקים2016Highlands: Scotland's Wild Heartקריינותסדרה דוקומנטרית; 4 פרקים
שודר בערוץ נשיונל ג'יאוגרפיק
מועמד פרס אמי לבידור בפריים טיים לקריין הטוב ביותר (אנ') (2017)2017פארגואמט סטאסי (אנ') / ריי סטאסי (אנ')תפקיד ראשי (עונה 3); 10 פרקים
פרס גלובוס הזהב לשחקן הטוב ביותר במיני-סדרה או בסרט טלוויזיה (2018)

מועמד פרס אמי לבידור בפריים טיים לשחקן ראשי במיני סדרה או בסרט טלוויזיה (אנ')  (2017)2020Long Way Upעצמוסדרה תיעודית של אפל TV פלוס
11 פרקים; גם יוצר מפיק בפועל2021הלסטוןרוי הלסטון (אנ')מיני-סדרה; גם מפיק בפועל
פרס אמי לבידור בפריים טיים לשחקן ראשי במיני סדרה או בסרט טלוויזיה (אנ') (2021)

מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2022)

מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2022)Jerusalem: City of Faith and Furyקרייןסדרה תיעודית של CNNמבוימיםעצמופרק: "The Warthog and the Mongoose: Part One"2022אובי ואן קנוביאובי ואן קנובימיני-סדרה; גם מפיק בפועל2024ג'נטלמן במוסקבהאלכסנדר רוסטובמיני-סדרה. גם מפיק בפועל

 מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2025) 

 תיאטרון 
+שנהמחזהתפקידהערות1998מלקולם הקטןג'ו אורטוןתיאטרון המפסטד (אנ'), קמדן2005ברנשים וחתיכותסקיי מאסטרסוןתיאטרון פיקדילי, וסט אנד2007אותלויאגו (אנ')Donmar Warehouse, קובנט גארדן2014הדבר האמיתי (אנ')הנריתיאטרון סלווין (אנ'), ברודוויי

קישורים חיצוניים









הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי בית הספר גילדהול למוזיקה ודרמה
קטגוריה:זוכי פרס דונוסטיה
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:קצינים במסדר האימפריה הבריטית
קטגוריה:מלחמת הכוכבים: שחקנים
קטגוריה:סקוטים שנולדו ב-1971